laion/Wikipedia-Exotic huggingface dataset:
Meremiin

Meremiin on laevatatavasse veekogusse (merre, samuti siseveekogusse) paigutatav lõhkeseadeldis, mis on mõeldud seal liikuvate laevade hävitamiseks. Meremiinid veesatakse miinitõketena laevateedele, ranniku lähedale või sadamate ümbrusse, varitsemaks või takistamaks vastase laevaliiklust või sõjalaevade tegevusvabadust. Meremiinid on peamiselt kontaktmiinid või põhjamiinid. Miinide paigaldamiseks on mitu viisi. Miine veesatakse selleks kohandatud peavee- või allveelaevalt, samuti spetsiaalselt miiniveeskjalt. Miine on võimalik paigaldada ka lennukilt. Meremiinid jäävad pärast paigaldamist ehk veeskamist ootama laeva, mis aktiveeriks lähenedes või kontakti sattudes miini. Meremiinide hinnad algavad 1000 USA dollarist ja võivad küündida mitme miljoni dollarini. Kõrgtaseme miinil võib olla mitu sensorit. Meremiine on mitut tüüpi. Üks enim kasutatud meremiin on sarvedega miin, mis plahvatab kontaktil laevaga. Meremiinil on mitmeid sarvi, mis sisaldavad elektrolüüti. Kui laev puutub sarve vastu, siis elektrolüüt läheb laiali ja tekitab vooluringi. Vooluringi tekkimisel miin aktiveerub ning plahvatab. On olemas ka sensoritega miine, mis tajuvad laeva füüsikalisi välju. See tähendab, et miin aktiveerub siis, kui sensorid tajuvad näiteks magnetvälja. Mõned miinid, millel on väike lõhkelaeng, on mõeldud ainult väikeste paatide hävitamiseks. Suurte lõhkelaengutega miinid võivad hävitada või kahjustada enamikku suuri laevu. Mõned miinid on mõeldud ainult allveelaevade kahjustamiseks. Meremiine võib kasutada ründe- või kaitserelvana. Ründeotstarbel võib neid paigutada vastase veekogudesse ja sadamatesse. Üldiselt on vastane teadlik, et nende veekogudes võivad olla miinid. Miinide tõrjumiseks tuleb kasutada miinitõrje vahendeid, mis on kulukas. See tekitab viivitusi laevade liikumisel ning sunnib neid kasutama alternatiivseid marsruute. Kaitsena võib miine paigaldada enda sadamate ja tähtsate objektide lähedale, et tõrjuda vastaste laevade liikumist nendes veekogudes. Süvaveepomm Torpeedo Naval Anti-ship Mines (vaadatud 21. mail 2015) Mines (vaadatud 21. mail 2015) A TERRIBLE THING THAT WAITS (UNDER THE OCEAN) (vaadatud 21. mail 2015) ERR: Mereväelased leidsid haruldase miini ERR, 5. september 2009
Süvaveepomm

Süvaveepomm on merre heidetav ja veesügavuses plahvatav lõhkekeha, mille eesmärk on hävitada vaenlase allveelaevu. Väiksemaid süvaveepommiga sarnanevaid lõhkekehi, mida kasutatakse allveeujujate või miniallveelaevade vastu, võib nimetada ka süvaveegranaatideks. Süvaveepommide põhiosadeks on tugevajõuline lõhkelaeng, korpus ehk kest ja sütik. Lisaks võib neil olla lennutamismootor. Süvaveepommid on heitemeetodilt: laeva (sõjalaeva) või õhusõiduki (lennuk, kopter) pardalt vaba langemisega vette kukutatavad; laevalt katapuldiga lähiümbrusse vette heidetavad; laevalt (reaktiivsüvaveepommiheitjast) reaktiivmootoriga piiratud kaugusele välja tulistatavad ja vette langevad. Süvaveepommi sütik võib olla reguleeritav plahvatuseks kindlal veesügavusel või harvemini ka kontaktne. Süvaveepomme võivad kanda mitmesugused väiksemad ja suuremad sõjalaevad. Reeglina on nende relvastuses ühtlasi allveelaevavastane sonar. Süvaveepomme võivad aga kanda ka allveelaevavastased lennukid või helikopterid, sealhulgas sõjalaevade pardahelikopterid. Süvaveepommi asemel kasutatakse tänapäeval sageli ka allveelaevavastast torpeedot. Tavaliste süvaveepommide või reaktiivsüvaveepommide eeliseks on lihtsus ja odavus. Vette kukutatavaid ja katapuldiga heidetavaid traditsioonilisi silindrikujulisi (veeretatavaid) süvaveepomme kasutatakse tänapäeval siiski harvem. Süvaveepommide vette kukutamisel (eriti madalamasse sügavusse) peab sõjalaev sõitma piisavalt kiire käiguga, et mitte saada ise vigastusi enda heidetud ja vee all plahvatavast süvaveepommist. Süvaveepommid võeti esmakordselt laiemalt kasutusele Briti Kuninglikus mereväes 1914. aastal. Leiutajaks loetakse Herbert Taylorit, kes tegeles vastava arendustööga Portsmouthis. Esimene allveelaev, Saksa U-68, uputati Briti peibutuslaeva Farnborough poolt süvaveepommiga 22. märtsil 1916 Iirimaa edelaranniku lähedal. Meremiin Torpeedo
Tšinar

Tšinar on küla Venemaal Dagestanis Derbenti rajoonis. [1]
Czesław Cyraniak

Czesław Cyraniak (ka Czesław Kajnar; 1. juuni 1914 Poznań, Suur-Poola vojevoodkond – 11. september 1939 Mąkolice lähedal, Głowno vald, Zgierzi maakond, Łódźi vojevoodkond) oli Poola poksija. Cyraniak oli Poola meister kergekaalus (kuni 135 naela ehk 61,2 kg) 1935. aastal. Ta sai Poola meistrivõistlustel sulgkaalus (kuni 126 naela ehk 57,2 kg) 1934. aastal 3. koha. Cyraniak osales ühe korra Eesti ja Poola maavõistlusel poksis ning kaotas oma kohtumise Harald Kanepi vastu 1938. aasta kevadel. Ta osales aastatel 1934-1938 rahvusvahelistel kohtumistel Poola eest kokku 10 korral, võitis neist 4 ja kaotas 5 kohtumist ning viigistas 1 kohtumise. Cyraniak osales kergekaalus (kuni 135 naela ehk 61,2 kg) 1936. aasta Berliini olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja. Cyraniak mobiliseeriti Teise maailmasõja puhkedes Poola sõjaväkke ning ta langes Saksamaa vägede vastu võideldes. 11. suveolümpiamängude poksivõistlus. Berliin 1936. Tulemused inglise keeles Czesław Cyraniak veebisaidil Olympedia (inglise)
Johannes Ahun

Johannes Ahun (sündinud 22. detsembril 1987 Tallinnas) on eesti purjetaja ja muusik. Ta osales purjetajana 2008. aasta suveolümpiamängudel (saavutas 33. koha) ja 2012. aasta suveolümpiamängudel (saavutas 30. koha). Ta osales telesaates "Tantsud tähtedega" 2010. aastal, tema tantsupartner oli Kerstin Kruuse. Ta mängis ansamblis Indigolapsed trumme aastatel 2005–2009. Tegutses bändis Improov koos Joosep Kõrvitsa ja Mattias Siitaniga aastatel 2011–2015. 2015–2016 aastatel vedas eest koos Cathy Sommeriga Hiiu kandle orkestrit. Mängis 2016–2017 aastatel hangi ja Hiiu kannelt instrumentaalansamblis Sinitrii koos Eva Väljaotsa ja Cathy Sommeriga. Aastast 2017 tegutseb audiovisuaalses kollektiivis OOPUS koos Mari Meentalo, Aleksander Sprohgise ja Kerttu Kruuslaga ning mängib seal analoogsüntesaatoreid. 2021. aastal lõpetas ta Viljandi Kultuuriakadeemia muusika õppekava. Viljandi Kultuuriakadeemia muusika õppekava vilistlased Biograafia ESBL-is
Ligikaudne arv

Ligikaudne arv ehk lähend on arv, mis asendab vaadeldavat arvu teatud täpsusega. Ligikaudse arvu leidmist nimetatakse aproksimeerimiseks ehk lähendamiseks. Nt arvu 2,74238 lähend on 2,74. Arvude aproksimeerimise puhul on võimalik, et saadud ligikaudne arv on liiaga (liiaga lähend) või puuduga (puuduga lähend). Nt arvu 2,56 liiaga lähend on 2,6. Ümardamine Abel, E. & L. Lepmann, 2010. Matemaatika mõisted gümnaasiumile (eesti-vene-eesti sõnastik). Tartu Ülikooli Kirjastus. 360 lk
Moodne viievõistlus 2012. aasta suveolümpiamängudel

Moodne viievõistlus 2012. aasta suveolümpiamängudel Londonis toimus 11. ja 12. augustil, mängus oli 2 komplekti medaleid, üks meestele ja teine naistele. Võisteldi individuaalses arvestuses ja osa võttis 72 sportlast. Avaala vehklemine peeti Handball Arenal, laskmine toimus Greenwichi pargi laskehallis. Kolmas ala, ujumine, peeti Aquatics Centre'i veealade kompleksis. Ratsutamine ja viimase alana peetud jooks toimusid samuti Greenwichi pargis. Moodsa viievõistluse ametlik lehekülg Londoni OM-il UIPM-i koduleht
David Cross

David Cross (sündinud 4. aprillil 1964 Atlantas) on Ameerika Ühendriikide näitleja, stsenarist ja koomik, kes on tuntud eeskätt tänu osalemisele HBO sarjas "Mr. Show" ja Tobias Fünke rollile Fox Broadcasting Company komöödiaseriaalis "Arrested Development".
Maradona

Maradona on perekonnanimi. Diego Maradona (sündinud 1960), Argentina jalgpallur Hugo Maradona (sündinud 1969), Argentina jalgpallur Raúl Maradona (sündinud 1966), Argentina jalgpallur
Tennis 2012. aasta suveolümpiamängudel

Tennis 2012. aasta suveolümpiamängudel Londonis oli kavas 28. juulist 5. augustini. Tenniseturniirist võttis osa 172 sportlast. Kavas oli nii meeste kui ka naiste üksik- ja paarismäng ning segapaarismäng. Enne seda oli segapaarismäng viimati olümpiamängude kavas 1924. aasta mängudel. Seega oli mängus viis komplekti medaleid. Üksikmäng Paarismäng Üksikmäng Paarismäng Segapaarismäng Finaal: 5. august Osavõtjaid: 64 Olümpiavõitja 2008: Rafael Nadal, Hispaania Ametlikud tulemused: Finaal: Pronksimäng: Tennis Londoni olümpiamängude kodulehel ITF-i olümpiamängude koduleht
Miranda keel

Miranda keel (miranda keeles mirandés või lhéngua mirandesa; portugali keeles mirandês või língua mirandesa) on astuuria-leoni rühma kuuluv romaani keel, mida kõneldakse vähesel määral väikeses piirkonnas Kirde-Portugalis, Miranda do Douro, Mogadouro ja Vimioso omavalitsustes. Portugali parlament tunnustas miranda keelt ametliku paralleelkeelena portugali keele kõrval kohalikes asjades 17. septembril 1998, seadus nr 7/99 jõustus 29. jaanuaril 1999.[viide?] Miranda keelel on eripärane fonoloogia, morfoloogia ja süntaks, see on olnud iseseisev keel vähemalt Portugali riigi rajamisest saati 12. sajandil. Algselt põlvneb miranda keel Pürenee poolsaare põhjaosa köögiladina keelest. Selle lähem eellane oli aga Leóni kuningriigi kunagise keele järeltulija astuuria-leoni keel, mis on ka tänapäeva Hispaania astuuria-leoni keelte eellane. Keelte areng Hispaanias ei mõjutanud siiski miranda keelt, milles on säilinud erisused nii portugali kui ka hispaania keelest. Suur osa miranda keele sõnavarast on ühine portugali murretega samas piirkonnas. 19. sajandil kirjeldas José Leite de Vasconcelos miranda keelt kui "talude, töö, kodu ja mirandalaste vahelise armastuse keelena". 1986.–87. aastast on seda õpetatud 10–11-aastastele lastele ning nüüdseks hakkab keel juba taastuma. Tänapäeval kõneleb miranda keelt vähem kui 5000 inimest emakeelena, kuid kuni 15 000 teise keelena. Enamik kõnelejaist elab Miranda do Douro omavalitsuse külades ning Vimioso omavalitsuse idaosas (nt Vilar Seco & Angueira; Caçarelhoses on keel välja surnud). Keelelisi mõjusid võib märgata ka Vimioso teiste külades ning Mogadouro, Macedo de Cavaleirose ja Bragança omavalitsustes. Mirandakeelne Wikipedia Mirandese as an Endangered Language (PDF, inglise keeles) Miranda keele ortograafia põhimõtted (PDF, portugali keeles) Mirandés na Net Lhéngua i Cultura Mirandesa (Miranda Keel ja Kultuur) Lõik Portugali rahvuseeposest "Lusiaadid" miranda keeles L Mirandés: Ũa Lhéngua Minoritaira an Pertual Miranda: Portugali vähemuskeel (PDF, miranda keeles) Seadus, mis tunnustab miranda keelt Portugalis (portugali keeles) Seth Kugel "In Portugal, Mirandese spoken here - and only here" New York Times, January 17, 2012
Rundāle piirkond

Rundāle piirkond (läti keeles Rundāles novads) oli 1. järgu haldusüksus Lätis Zemgales. Piirnes lõunas Leeduga. Piirkond moodustati 2009. aastal Rundāle, Svitene ja Viesturi vallast. 2021. aastal liideti Rundāle piirkond Bauska piirkonnaga. Läti statistika keskamet, vaadatud 15.06.2021. Piirkonna koduleht
Thomas Thomson (botaanik)

Thomas Thomson (4. detsember 1817 Glasgow – 18. aprill 1878 London) oli Šoti kirurg Briti Ida-India Kompanii teenistuses (1855–1861) ja botaanik. Ta oli Sir Joseph Dalton Hookeri sõber ning oli talle abiks "Flora Indica" I köite kirjutamisel. Thomas Thomson sündis Glasgow's, Glasgow' Ülikooli keemiku Thomas Thomsoni vanema pojana, tema ema oli Agnes Colquhon. Aastatel 1855–1861 oli ta Briti Ida-India Kompanii Kolkata botaanikaaia superintendant. Ta oli Tiibeti missiooni liige ja loodusloolane, kirjeldas väga palju India taimi. Ta oli ka Bengali armee kirurg. Western Himalaya and Tibet, 1852 ‘Note on Captain Grant's Collection of Plants’ in Speke's ‘Journal of the Discovery of the Source of the Nile’ (appendix), 1863. Dictionary of National Biography, 1885-1900, Volume 56. Thomson, Thomas (1817-1878), by Bernard Barham Woodward (inglise keeles) vaadatud 2012-07-12 www.unb.ca/herbarium/notes.html
Thomas Thomson

Thomas Thomsoni nime on kandnud mitu tuntud inimest: Thomas Thomson, šoti botaanik (1817–1878) Thomas Thomson, šoti keemik (1773–1852) Thomas Thomson, šoti jurist (1768–1862) Thomas Inkerman Thomson, poliitikategelane Kanadas Ontario provintsis (1855–1919)
Peter Higgs

Peter Ware Higgs (29. mai 1929 Newcastle – 8. aprill 2024 Edinburgh) oli Suurbritannia füüsik, kelle uurimisvaldkond oli teoreetiline füüsika. Ta oli Edinburghi ülikooli emeriitprofessor, Londoni Kuningliku Seltsi ja Edinburghi Kuningliku Seltsi liige. Koos François Englert'iga sai ta 2013. aastal Nobeli füüsikaauhinna. Higgs oli esimene, kes pakkus 1964. aastal välja, et osakestefüüsika standardmudelis peab olema kõigile teistele osakestele massi andev hüpoteetiline elementaarosake. Seda osakest on hakatud tema järgi nimetama Higgsi bosoniks. 4. juulil 2012 teatasid Suure Hadronite Põrgutiga töötavad teadlased, et avastasid elementaarosake massiga 125–127 GeV/c2, mis tõenäoliselt on Higgsi boson. 2004 – Wolfi füüsikaauhind 2015 – Copley medal 2013 – Nobeli füüsikaauhind 2013 – Astuuria printsessi auhind 1983 – valiti Londoni Kuningliku Seltsi liikmeks 1983 – valiti Edinburghi Kuningliku Seltsi liikmeks on valitud ka Suurbritannia Füüsikainstituudi auliikmeks Peter Higgs Nobeli auhindade saidil
Klāvs Elsbergs

Klāvs Elsbergs (3. jaanuar 1959 Riia – 5. veebruar 1987 Jūrmala) oli läti luuletaja ja tõlkija. Ta oli luuletaja Vizma Belševica ja tõlkija Zigurds Elsbergsi poeg. 1978 abiellus ta luuletaja Irēna Auziņaga. Elsbergs lõpetas Riia Prantsuse Lütseumi ning õppis Läti Riiklikus Ülikoolis prantsuse filoloogiat ja töötas seejärel kirjastuses Liesma toimetajana. Ta tõlkis peamiselt prantsuse luulet, aga ka proosat inglise ja vene keelest. Klāvs Elsbergs hukkus segastel asjaoludel Jūrmalas Dubulti kirjanike majas. Juris Kulakovs on viisistanud tema luuletusi ja esitanud neid ansambliga Pērkons. Pagaidīsim ausaino (1981) Bēdas uz nebēdu (1986) Velci, tēti (1989)
Aberratsioon (astronoomia)

Aberratsioon on vaatleja liikumisest (põhiliselt Maa liikumisest) ja valguse kiiruse lõplikkusest tulenev taevakeha (tavaliselt tähe) näiva asukoha muutus taevasfääril. Aberratsioonist tingitud kõrvalekalle on samasuunaline nagu vaatleja liikumine. Analoogiline efekt tekib vihma ajal: kui paigalseisva inimese jaoks sajab vihm otse alla, siis liikuva inimese jaoks sajab vihm viltu eestpoolt.  Pikemalt artiklis Ööpäevane aberratsioon Ööpäevane aberratsioon on seotud Maa pöörlemisega, mille tõttu vaatleja liigub mööda ringjoont ümber Maa telje. Selle liikumise kiirus on ekvaatoril 465 m/s, mujal väiksem, poolustel 0. Kõrvalekalle on kõige suurem taevameridiaanil paikneva taevakeha puhul (0,32" cos φ, kus φ on geograafiline laius. Kõrvalekalle on alati idasuunaline.  Pikemalt artiklis Aastaaberratsioon Aastaaberratsioon on seotud Maa tiirlemisega ümber Päikese. Ekliptika poolusel paiknevate taevakehade puhul moodustab näiv asukoht aasta jooksul ligikaudse ringjoone raadiusega 20,47" (aberratsioonikonstant). Teiste taevakehade puhul moodustab see ellipsi, mille suurem telg on ekliptikaga paralleelne ning pikkusega 41". Et Maa orbiit ei ole täpselt ringjooneline, siis moodustab taevakeha näiv asukoht aasta jooksul ellipsist erineva joone, mis ei erine ellipsist rohkem kui 0,3" võrra. Aastaaberratsiooni avastas 1728 James Bradley, kes püüdis leida tähtede aastaparallaksi. Et aastaaberratsioon on palju suurem kui aastaparallaks, leidis ta aberratsiooni, parallaksi aga mitte: parallaksi mõõtmiseks vajaliku täpsusega instrumente Bradley ajal ei olnud. Aberratsiooni olemasolu oli tõenduseks asjaolule, et Maa tiirleb ümber Päikese.  Pikemalt artiklis Sajandiaberratsioon Sajandiaberratsioon ehk sekulaarne aberratsioon on seotud Päikesesüsteemi liikumisega ümber Galaktika keskme. Et sajandiaberratsioon muutub väga aeglaselt ning mõjutab kõigi tähtede asukohta ühtemoodi, pole sel praktilises astronoomias tähtsust.
Taekwondo 2012. aasta suveolümpiamängudel

Taekwondo 2012. aasta suveolümpiamängudel oli taekwondo võistlus, mis toimus 2012. aasta suveolümpiamängude kavas 8.–11. augustil. Võistlused peeti ExCeL Londonis, mis asub Newhami asumis Victoria dokkides (rajati 1855. aastal). Taekwondos osales 124 sportlast ja välja jagati 8 komplekti medaleid. Kuni 58 kg Kuni 68 kg Kuni 80 kg Üle 80 kg Kuni 49 kg Kuni 57 kg Kuni 67 kg Üle 67 kg Finaal: 8. august Osavõtjaid: 16 Olümpiavõitja 2008: Guillermo Perez,Mehhiko Ametlikud tulemused: Taekwondo koduleht Pekingi OM-il WTF-i koduleht
Sternberg

Sternberg võib tähendada järgmist: Sternberg, linn Saksamaal Mecklenburg-Vorpommerni liidumaal Sternberg (perekonnanimi) Mangold von Sternberg Robert Sternberg Ungern-Sternberg Ungern-Sternbergi palee Jürgen von Ungern-Sternberg Otto Reinhold Ludwig von Ungern-Sternberg Reinhold von Ungern-Sternberg (1656–1713) Reinhold Bernhard von Ungern-Sternberg Roman Ungern von Sternberg Reinhold von Ungern-Sternberg
Antoni Czortek

Antoni Czortek (2. juuli 1915 Buśnia, Warlubie vald, Świecie maakond, Kujawy-Pomorze vojevoodkond – 15. jaanuar 2004 Radom, Masoovia vojevoodkond) oli Poola poksija. Czortek oli kokku neljakordne Poola meister – kärbeskaalus (kuni 112 naela ehk 50,8 kg) 1934. aastal, sulgkaalus (kuni 126 naela ehk 57,2 kg) aastatel 1938–1939 ning kergekaalus (kuni 62 kg) 1949. aastal. Ta sai Poola meistrivõistlustel 2. koha kärbeskaalus (kuni 112 naela ehk 50,8 kg) 1935. aastal ja sulgkaalus (kuni 58 kg) 1948. aastal ning 3. koha kukk-kaalus (kuni 119 naela ehk 54 kg) 1936. aastal. Czortek osales mõlemal Eesti ja Poola maavõistlusel poksis. Ta võitis oma kohtumise Evald Seepere vastu nii 1938. aasta kevadel kui ka 1938. aasta sügisel. Czortek osales kukk-kaalus (kuni 119 naela ehk 54 kg) 1936. aasta Berliini olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja. Czortek sai sulgkaalus (kuni 126 naela ehk 57,2 kg) 6. Euroopa meistrivõistlustel (Dublin, 1939) hõbemedali, kaotades finaalis kuldmedalivõitjale ja Euroopa meistrile Patrick Dowdallile (Iirimaa). Ta osales kukk-kaalus (kuni 119 naela ehk 54 kg) 5. Euroopa meistrivõistlustel (Milano, 1937), kuid kaotas poolfinaalis hilisemale hõbemedalivõitjale Anton Oscale (Rumeenia) ning 3. koha kohtumise Veikko Huuskosele (Soome). Czortek mobiliseeriti Teise maailmasõja puhkedes Poola sõjaväkke. Ta võitles Saksamaa vägede vastu Wieluńi ruumis, kuid pärast Poola alistumist püüdis ta end varjata. Ta tabati ja saadeti Oświęcimi koonduslaagrisse, hiljem Mauthausen-Guseni koonduslaagrisse ning vabanes sealt alles 1945. aastal. Temaga laagris juhtunu – teda sunniti surma ähvardusel poksima endast raskemate kaasvangide ja valvuritega – sai hiljem tuntuks. Neid sündmusi on kasutatud filmis "Klintš" (1979; poola keeles "Klincz"), kus ka Czortek ise mängis ühes kõrvalosas. 11. suveolümpiamängude poksivõistlus. Berliin 1936. Tulemused inglise keeles 6. Euroopa meistrivõistlused poksis. Dublin 1939. Tulemused inglise keeles 5. Euroopa meistrivõistlused poksis. Milano 1937. Tulemused inglise keeles Antoni Czortek veebisaidil Olympedia (inglise)
Alef-null

Alef-null on loenduva hulga võimsuse tähisena kasutatav kardinaalarv ℵ 0 {\displaystyle \aleph _{0}} , vähim kardinaalarv. ℵ 0 {\displaystyle \aleph _{0}} on naturaalarvude hulga võimsus ja esimene transfiniitne kardinaalarv ehk alef-arv. ZFC tingimustel on ℵ 0 {\displaystyle \aleph _{0}} vähim transfiniitne kardinaalarv selles mõttes, et mis tahes lõpmatul hulgal peab olema alamhulk võimsusega ℵ 0 {\displaystyle \aleph _{0}} . Hulga A võimsus on ℵ 0 {\displaystyle \aleph _{0}} siis ja ainult siis, kui ta on loenduv lõpmatu hulk, st on olemas üksühene vastavus selle hulga ja naturaalarvude hulga vahel. Niisugused hulgad on näiteks: kõigi algarvude hulk kõigi täisarvude hulk kõigi ratsionaalarvude hulk algebraliste arvude hulk loenduva hulga elementide kõigi järjestatud ennikute hulk loenduva hulga kõigi lõplike alamhulkade hulk Kui kehtib loenduva valiku aksioom, siis ℵ 0 {\displaystyle \aleph _{0}} on väiksem mis tahes muust transfiniitsest kardinaalarvust. Kardinaalarv ℵ 0 {\displaystyle \aleph _{0}} on ühtlasi ordinaalarv ω 0 {\displaystyle \,\omega _{0}} ehk ω {\displaystyle \,\omega } ), vähim transfiniitne ordinaalarv. Tänapäeval peetakse kõiki kolme tähist põhimõtteliselt ekvivalentseteks. Ajaloolistel põhjustel kasutatakse tähist ℵ 0 {\displaystyle \,\aleph _{0}} , kui jutt on sellest arvust kui kardinaalarvust tähist ω 0 {\displaystyle \,\omega _{0}} või ω {\displaystyle \,\omega } , kui jutt on sellest arvust suuremate ordinaalarvude kontekstis. Tähistuste erinevus tuleb sellest, et naiivses hulgateoorias mõisteti ordinaalarve täielikult järjestatud hulkade tüüpideni ning kardinaalarve hulkade võimsuste tüüpidena, niisiis objektidena, millel pole teineteisega midagi ühist. Ordinaalarvu ω {\displaystyle \omega } mõisteti naturaalarvude hulga täieliku järjestuse tüübina, st järjestustüübina, mis on lõplike täielikult järjestatud hulkade piir. Nähtavasti sellepärast tähistataksegi ordinaalarvu ω {\displaystyle \omega } kreeka tähestiku viimase tähega. Seevastu kardinaalarv ℵ 0 {\displaystyle \aleph _{0}} on vähim lõpmatute suuruste tüüpide reas. Sellest tuleb kardinaalarvu tähistamine heebrea tähestiku esimese tähega (suurima võimsuse, kõigi kardinaalarvude klassi võimsuse tähistas Georg Cantor heebrea tähestiku viimase tähega ת (taf). ℵ 0 {\displaystyle \aleph _{0}} on piirordinaal, piirkardinaalarv ja regulaarne ordinaal. Lõpmatus Hulgateooria Georg Cantor Bertrand Russell Alef-funktsioon Ü. Kaasik, 2002. Matemaatikaleksikon. Kolmas, täiendatud trükk. 288 lk
Pioneeride päev

Pioneeride päev on Ameerika Ühendriikides tähistatav osariigipüha. Seda peetakse Utah' osariigis 24. juulil. Sel päeval hullavad paljud kustutusvahutortides ning kannavad vahu eest kaitsvaid kaitseprille. Pärimuse järgi on selle püha tähistamise eesmärgiks meenutada mormoonide jõudmist Soolajärve orgu 24. juulil 1847.
Sony RX100

Sony RX100 on väikesemõõtmeline fotoaparaat. Stabilisaatoriga objektiiv tõmbub jõudeolekus korpuse sisse. Kaamera kaalub 213 grammi. Selle sensor on 20megapiksline. Objektiivi avaks on F1,8–4,9. Objektiivi stabilisaatori fookuskaugus on 28–100 mm. Fotoaparaat pildistab erirežiimil 10 kaadrit sekundis.
Raul Jaanson (kitarrist)

Raul Jaanson (sündinud 16. oktoobril 1962 – 30. märtsil 2021) oli eesti kitarrist. Ta on mänginud mitmes eesti rokkansamblis, millest tuntumad on Linnu Tee ja Ruja. Rando Tooming: "Mul oli meeletu depressioon. Kui suhted halvenesid, jõin jälle." Õhtuleht, 7. detsember 2010
Prisma

Prisma on hulktahukas, mille kaks tahku (põhitahud ehk põhjad) on vastavalt paralleelsete külgedega kongruentsed hulknurgad ja ülejäänud tahud (külgtahud ehk küljed) rööpkülikud. Prismat, mille kõigi külgede tasandid ristuvad põhjade tasandiga, nimetatakse püstprismaks. Vastupidisel juhul nimetatakse prismat kaldprismaks. Prismasid võib eristada ka nende põhjade kuju järgi. Kui prisma põhi on n-nurk, siis nimetatakse prismat n-nurkseks prismaks. Vastavalt räägitakse kolmnurksest prismast, nelinurksest prismast jne. Prismat, mille põhjaks on korrapärane hulknurk, nimetatakse korrapäraseks prismaks. Rööptahukas on nelinurkne prisma, mille põhjaks on rööpkülik. Risttahukas on nelinurkne püstprisma, mille põhjaks on ristkülik. Prisma (kogu)pindala S on külgpindala Sk ja põhitahkude pindala summa S = S k + 2 S p , {\displaystyle S=S_{k}+2S_{p},\,} kus külgpindala avaldub põhja ümbermõõdu P ja prisma kõrguse h korrutisena: S k = P h . {\displaystyle S_{k}=Ph.\,} Prisma kõrguseks nimetatakse selle põhjade vahelist kaugust. Prisma ruumala on selle põhja pindala ja prisma kõrguse korrutis: V = S p h , {\displaystyle V=S_{p}\,h,\,} Antiprisma EE 7. köide, 1994. Kaasik, Ü. (2002). Matemaatikaleksikon. Tartu.
Üldkogum

Üldkogum (ka populatsioon, lähtekogum, totaalkogum) on statistikas looduse või ühiskonna või objektide hulk, mille kohta soovitakse teha järeldusi teda esindava valimi ehk väljavõtukogumi põhjal. Valimit, mis langeb kokku üldkogumiga, nimetatakse kõikseks valimiks. Väljavõtuvaatlus EE 10. köide, 1998. Abel, E. & L. Lepmann, 2010. Matemaatika mõisted gümnaasiumile (eesti-vene-eesti sõnastik). Tartu Ülikooli Kirjastus. 360 lk
Kõverjoon

Kõverjoon on joon, mis ei ole sirgjoon või selle osa. Näiteks ringjoon on kinnine kõverjoon. Kõver Kõverus Ü. Kaasik, 2002. Matemaatikaleksikon. Kolmas, täiendatud trükk. Lk 128